hotchpotch/miracl-hf-unified huggingface dataset:
ไฮน์ริช กุสทัฟ มักนุส
ไฮน์ริช กุสทัฟ มักนุส (; 2 พฤษภาคม ค.ศ. 1802 – 4 เมษายน ค.ศ. 1870) เป็นนักฟิสิกส์และนักเคมีชาวเยอรมัน
ไฮน์ริช กุสทัฟ มักนุสเกิดที่เมืองเบอร์ลิน ในจักรวรรดิโรมันอันศักดิ์สิทธิ์ ได้รับการเรียนการสอนจากที่บ้านก่อนจะเรียนต่อที่มหาวิทยาลัยเบอร์ลิน และได้ไปศึกษาดูงานที่กรุงสต็อกโฮล์มและปารีส ในปี ค.ศ. 1831 มักนุสทำงานเป็นอาจารย์ที่มหาวิทยาลัยเบอร์ลิน และต่อมาเขาได้รับแต่งตั้งเป็นศาสตราจารย์ และตำแหน่งคณบดีของคณะ ในปี ค.ศ. 1852 มักนุสค้นพบปรากฏการณ์การหมุนของลูกบอลที่เกี่ยวข้องกับอากาศ ซึ่งต่อมาเรียกว่า "ปรากฏการณ์มักนุส" เขายังทำการทดลองด้านเคมีและฟิสิกส์ไปจนกระทั่งเสียชีวิตในปี ค.ศ. 1870
อัตเลตีโกมาดริดในฤดูกาล 2015–16
ฤดูกาล 2015–16 เป็นฤดูกาลที่ 85 ของ อัตเลติโกมาดริด และเป็นฤดูกาลที่ 79 ของสโมสรใน ลาลิกา, ลีกสูงสุดของ ฟุตบอลสเปน. อัตเลติโกเข้าร่วมการแข่งขันใน ลาลิกา, โกปาเดลเรย์, และ ยูฟ่าแชมเปียนส์ลีก.
รายได้สุทธิ: 16.5 ล้านยูโร
จังหวัดสุมาตราตะวันตก
สุมาตราตะวันตก () หรือเรียกอย่างย่อว่า ซุมบาร์ () เป็นจังหวัดทางภาคตะวันตกของเกาะสุมาตรา ประเทศอินโดนีเซีย ประชากรในปี ค.ศ. 2010 มี 4,846,909 คน และในเดือนมกราคม ค.ศ. 2014 มีประชากร 5,098,790 คน มีเมืองหลักคือปาดัง และมีอาณาเขตครอบคลุมถึงเกาะเมินตาไว
จังหวัดสุมาตราตะวันตกมีอาณาเขตติดต่อกับจังหวัดสุมาตราเหนือทางทิศเหนือ จังหวัดเรียวและจังหวัดจัมบีทางทิศตะวันออก และจังหวัดเบิงกูลูทางทิศตะวันออกเฉียงใต้
จังหวัดปาปัวตะวันตก
ปาปัวตะวันตก () เป็นจังหวัดหนึ่งในประเทศอินโดนีเซีย มีพื้นที่ครอบคลุมคาบสมุทรทั้งสองแห่งของเกาะนิวกินี มีเมืองหลักชื่อมาโนกูวารี แต่เมืองที่มีประชากรมากที่สุดคือโซรง เมื่อปี ค.ศ. 2010 มีประชากร 760,855 คน และในเดือนมกราคม ค.ศ. 2014 มีประชากร 877,437 คน
เจ้าพระยามุขมนตรี (อวบ เปาโรหิตย์)
มหาอำมาตย์โท เจ้าพระยามุขมนตรี (อวบ เปาโรหิตย์) เป็นขุนนางชาวสยาม ได้ดำรงตำแหน่งสำคัญ เช่น ปลัดทูลฉลองกระทรวงมหาดไทย สมุหพระนครบาล องคมนตรี ผู้ได้รับพระราชทานนามสกุล "เปาโรหิตย์" (Paurohitya)
เจ้าพระยามุขมนตรี มีนามเดิมว่าอวบ เป็นบุตรขุนศรีธรรมราช (สมบุญ) กับท่านน้อย ซึ่งเป็นเชื้อสายของพระมหาราชครูปุโรหิตาจารย์ (บุญรอด) เกิดเมื่อวันศุกร์ แรม 10 ค่ำ เดือน 7 ปีชวด ตรงกับวันที่ 16 มิถุนายน พ.ศ. 2419 ได้เข้าเรียนหนังสือที่วัดจักรวรรดิราชาวาสวรมหาวิหารและที่พระตำหนักสวนกุหลาบ จนจบประโยค 2 โดยสอบไล่ได้รับรางวัลที่ 1 และได้รับประกาศนียบัตรชั้นเปรียญพิเศษของคณะศึกษาการปกครอง มณฑลอยุธยาและปราจีน ในปี พ.ศ. 2450
พ.ศ. 2435 เริ่มเข้ารับราชการเป็นเสมียนในกระทรวงยุติธรรม แล้วย้ายไปอยู่กระทรวงมหาดไทยในปี พ.ศ. 2440 มีบรรดาศักดิ์เป็น"หลวงพัฒนกิจวิจารณ์" แล้วเลื่อนเป็น"พระวิเสษไชยชาญ" และ"พระยาอินทรวิชิต" ตามลำดับ 
วันที่ 19 ธันวาคม พ.ศ. 2447 ได้เลื่อนบรรดาศักดิ์เป็น "พระยาจ่าแสนบดีศรีบริบาล" เจ้ากรมมหาดไทยฝ่ายพลำพัง คงถือศักดินา 3,000
วันที่ 24 ตุลาคม พ.ศ. 2454 พระบาทสมเด็จพระมงกุฎเกล้าเจ้าอยู่หัวทรงโปรดเกล้าพระราชทานสัญญาบัตรให้เป็น "พระยากำแหงสงคราม รามราชภักดีพิริยพาห" ตำแหน่งข้าหลวงเทศาภิบาลสำเร็จราชการมณฑลนครราชสีมา ถือศักดินา 10,000 ถึงวันที่ 15 เมษายน พ.ศ. 2456 ได้เลื่อนบรรดาศักดิ์เป็น "พระยาราชนกูล วิบูลยภักดีพิริยพาห" ปลัดทูลฉลองกระทรวงมหาดไทย คงถือศักดินา 10,000และยังได้ทำหน้าที่เป็นพระยายืนชิงช้า ในพระราชพิธีตรียัมพวาย ตรีปวาย(พระราชพิธีโล้เสาชิงช้า)ในปี พ.ศ. 2458
ในรัชสมัยพระบาทสมเด็จพระปกเกล้าเจ้าอยู่หัว ได้ทรงตั้งท่านเป็นผู้แทนรัฐบาลสยาม ณ คณะข้าหลวงใหญ่ฝรั่งเศส-สยามประจำแม่น้ำโขงตั้งแต่วันที่ 2 สิงหาคม พ.ศ. 2470 ท่านก็ได้ปฏิบัติราชการได้โดยเรียบร้อยตามพระราชประสงค์ วันศุกร์ที่ 8 พฤศจิกายน พ.ศ. 2472 จึงทรงโปรดเกล้าฯ สถาปนาเป็นเจ้าพระยา มีราชทินนามว่า"เจ้าพระยามุขมนตรี ศรีสมุหนครบาล ราชบทมาลยมหาสวามิภักดิ์ บริรักษ์เทพธานีนิกรเกษม เปรมเปาโรหิตยาภิชาต ไตรโลกยนาถสรณธาดา มหามาตยาธิบดี อภัยพีริยบรากรมพาหุ" ถือศักดินา 10,000
เจ้าพระยามุขมนตรี ปฏิบัติราชการจนกระทั่งเกษียณอายุและรับพระราชทานบำนาญในปี พ.ศ. 2475
เจ้าพระยามุขมนตรี ป่วยเป็นฝีผักบัวและปอดบวม ถึงแก่อสัญกรรมเมื่อวันที่ 27 มีนาคม พ.ศ. 2476 สิริอายุได้ 58 ปี ได้รับพระราชทานโกศแปดเหลี่ยม ชั้นรอง 2 ชั้น ฉัตรเบญจา 4 คัน ผ้าไตร 3 ไตร เป็นเกียรติยศ
เจ้าพระยามุขมนตรี สมรสกับคุณหญิงล้วน ธิดาหลวงวารีราชายุกติ (เจ้าสัวโป๊) กับนางเสงี่ยม โปษยานนท์ มีบุตรหลายคน เช่น นายศรีศุกร์ เปาโรหิตย์ นายประโพธ เปาโรหิตย์ เป็นต้น
เนื้องอกไม่ร้าย
เนื้องอกไม่ร้ายคือกลุ่มของเซลล์เนื้องอกที่ไม่มีศักยภาพที่จะรุกรานเนื้อเยื่อข้างเคียงและไม่สามารถแพร่กระจายได้ คุณสมบัติเหล่านั้นถือเป็นคุณสมบัติของมะเร็ง เพราะฉะนั้นเนื้องอกไม่ร้ายจึงถือว่าไม่ใช่มะเร็ง ส่วนใหญ่แล้วเนื้องอกไม่ร้ายจะมีอัตราการเจริญเติบโตที่ช้ากว่ามะเร็ง ตัวเซลล์ของเนื้องอกมักมีการพัฒนาประเภทไปมากกว่า (ใกล้เคียงกับเซลล์ปกติมากกว่า) ส่วนใหญ่มีเปลือกเนื้อเยื่อเกี่ยวพันห่อหุ้ม หรือยังคงอยู่ภายใต้ชั้นเยื่อบุปกติ ตัวอย่างที่พบบ่อยของเนื้องอกไม่ร้ายได้แก่ไฝและเนื้องอกกล้ามเนื้อเรียบมดลูก เป็นต้น
ธงแซนซิบาร์
ธงแซนซิบาร์ ประกาศใช้เมื่อวันที่ 9 มกราคม ค.ศ. 2005 ประกอบด้วยแถบ 3 สีคือ สีน้ำเงิน สีดำ และสีเขียว เรียงจากบนลงล่าง ด้านคันธงมุมบนประดับด้วยธงชาติแทนซาเนีย โดยสีน้ำเงินแทนแหล่งน้ำ สีดำแทนชาวสวาฮีลี และสีเขียวแทนพืชพันธุ์ ธงแซนซิบาร์มีที่มาจากธงชาติสาธารณรัฐประชาชนแซนซิบาร์และเพมบา ในปี ค.ศ. 1964
แซนซิบาร์ใช้ธงสีแดงตามรัฐสุลต่านมัสกัตและโอมาน มาตั้งแต่ ค.ศ. 1698 และใช้ต่อมาในสมัยรัฐสุลต่านแซนซิบาร์ จนกระทั่งได้รับเอกราชจากสหราชอาณาจักร ในปี ค.ศ. 1963 จึงมีการเพิ่มวงกลมสีเขียวที่ภายในประดับด้วยดอกกานพลูสีเหลือง 2 ดอก เข้าไปในธงสีแดง ต่อมาในวันที่ 12 มกราคม ค.ศ. 1964 รัฐสุลต่านแซนซิบาร์ถูกล้มล้าง และมีการสถาปนาสาธารณรัฐประชาชนแซนซิบาร์และเพมบา จึงมีการเปลี่ยนมาใช้ธงแถบสีดำ สีเหลืองและสีน้ำเงิน ต่อมาในวันที่ 29 มกราคม ปีเดียวกัน มีการเปลี่ยนมาใช้ธงแถบสีน้ำเงิน สีดำและสีเขียว ซึ่งมีพื้นฐานมาจากธงพรรคแอฟโฟร-ชีราซี (Afro-Shirazi Party) และใช้ต่อมาจนกระทั่งแซนซิบาร์รวมกับแทนกันยีกา กลายเป็นประเทศแทนซาเนียในปัจจุบัน
จิรกิตติ์ คูอาริยะกุล
จิรกิตติ์ คูอาริยะกุล หรือ ท็อปแท๊ป เป็นนักแสดงชาวไทย มีชื่อเสียงมาจาก ซีรีส์เรื่อง รูมอะโลน 401-410 ก่อนหน้านั้น ท็อปแท๊ปได้มีโอกาสแคสติ้งนักแสดง และได้เป็นหนึ่งในนักแสดงจากซีรีส์ เรื่อง เลิฟซิคเดอะซีรีส์ รักวุ่น วัยรุ่นแสบ รับบทเป็น ภูมิ สมาชิกชมรมดนตรี
และถัดมาในปีเดียวกัน ท็อปแท๊ป ได้ร่วมแสดงซีรีส์เรื่อง รูมอะโลน 401-410 โดยรับบทเป็น ตุลย์ หนุ่มเหนือวัยละอ่อน ซึ่งซีรีส์เรื่องนี้ได้ออกอากาศทางช่องวันเอชดี
อุทยานแห่งชาติไดเซ็ตสึซัง
อุทยานแห่งชาติไดเซ็ตสึซัง () หรือเรียกสั้นๆว่า ไทเซ็ตสึซัง เป็นอุทยานแห่งชาติที่ตั้งอยู่ในภูเขาตอนกลางของเกาะฮกไกโด ประเทศญี่ปุ่น ครอบคลุมพื้นที่ 2,267 ตารางกิโลเมตรในสองกิ่งจังหวัดคือคามิกาวะและโทกาชิ ด้วยพื้นที่ใหญ่โตนี้ทำให้เป็นอุทยานแห่งชาติที่ใหญ่ที่สุดในญี่ปุ่น ทั้งนี้ คำว่า "ไดเซ็ตสึซัง" มีความหมายว่า "ดอยหลวงหิมะ" ในอุทยานแห่งนี้มียอดเขาที่มีความสูงเกิน 2,000 เมตรอยู่ถึง 16 ยอด
สามารถเดินทางสู่อุทยานแห่งชาติไดเซ็ตสึซังได้จากเมืองอาซาฮิกาวะ โดยอุทยานตั้งอยู่ทางตะวันออกเฉียงใต้ของเมือง ระหว่างทางจะผ่านเขื่อนชูเบ็ตสึ หลังจากนั้นก็ขึ้นกระเช้าลอยฟ้าอาซาฮิดาเกะไปยังบริเวณจุดชมวิวฐานภูเขาไฟ
อุทยานแห่งชาติไดเซ็ตสึซัง ประกอบด้วย 3 หมู่ภูเขาไฟ แต่ละหมู่มีลักษณะเป็นกรวยภูเขาไฟสลับชั้น ในจำนวนนี้มีปล่องภูเขาไฟอยู่ 1 ปล่องที่ยังปะทุอยู่
โมเลกุลไฮเพอร์เวเลนต์
โมเลกุลไฮเพอร์เวเลนต์ () หมายถึง โมเลกุลที่ประกอบด้วยอะตอมของธาตุหมู่หลักอย่างน้อย 1 อะตอมที่มีอิเล็กตรอนในชั้นเวเลนซ์มากกว่าแปด ตัวอย่างโมเลกุลไฮเพอร์เวเลนต์ ได้แก่ ฟอสฟอรัสเพนตะคลอไรด์ (PCl) ซัลเฟอร์เตตระฟลูออไรด์ (SF) ซัลเฟอร์เฮกซะฟลูออไรด์ (SF) ซีนอนเตตระฟลูออไรด์ (XeF) เป็นต้น
สหภาพเคมีบริสุทธิ์และเคมีประยุกต์ระหว่างประเทศ (IUPAC) นิยามคำว่า ไฮเพอร์เวเลนซี (hypervalency) ว่าเป็น ความสามารถของอะตอมในโมเลกุลที่จะขยายชั้นเวเลนซ์ที่มีอยู่ไปมากกว่ากฎออกเตต สารประกอบไฮเพอร์เวเลนต์โดยทั่วไปจะเป็นสารประกอบของในคาบที่สองขึ้นไปในหมู่ 15-18 ของตารางธาตุ การอธิบายพันธะไฮเพอร์เวเลนต์จะพิจารณาการถ่ายโอนอิเล็กตรอนจากอะตอมกลางไปยังออร์บิทัลเชิงโมเลกุลที่ไม่สร้างพันธะ (non-bonding molecular orbitals) ของลิแกนด์ ซึ่งโดยปกติลิแกนด์จะเป็นธาตุที่มีอิเล็กโตรเนกาติวิตีสูง
คำว่า “โมเลกุลไฮเพอร์เวเลนต์” ถูกนิยามครั้งแรกโดย "Jeremy I. Musher" ในปี ค.ศ. 1969 ว่า หมายถึง โมเลกุลที่มีอะตอมกลางในหมู่ 15-18 ในตารางธาตุที่มีเวเลนซ์เป็นอย่างอื่นที่มากกว่าเวเลนซ์ต่ำที่สุด เช่น ธาตุหมู่ 15, 16, 17 และ 18 จะมีเวเลนซ์ำต่ำที่สุดเป็น 3, 2, 1 และ 0 ตามลำดับ
การเรียกชื่อโดยใช้สัญกรณ์ N-X-L ถูกใช้ครั้งแรกในปี ค.ศ.1980 โดยที่: นอกจากการใช้สัญกรณ์ N-X-L แล้ว ยังมีการเรียกชื่อโมเลกุลไฮเพอร์เวเลนต์ตามกลุ่มของสารประกอบ โดยกลุ่มที่ปรากฏบ่อยครั้ง อาทิ
มหัศจรรย์อารมณ์อลเวง
มหัศจรรย์อารมณ์อลเวง () เป็นภาพยนตร์แอนิเมชันสามมิติแนวดราม่าตลกจากประเทศสหรัฐอเมริกา ผลิตโดยพิกซาร์แอนิเมชันสตูดิโอและจัดจำหน่ายโดยวอลท์ดิสนีย์พิคเจอร์ส กำกับโดย Pete Docter โดยมี Ronnie del Carmen ร่วมกำกับ เขียนบทโดยความร่วมมือระหว่าง Docter, Meg LeFauve, และ Josh Cooley ดัดแปลงจากเรื่องต้นฉบับโดย Docter และ del Carmen ดำเนินเรื่องในจิตใจของเด็กหญิงคนหนึ่งชื่อไรลีย์ แอนเดอร์สัน (Kaitlyn Dias) ซึ่งอารมณ์ทั้งห้า ได้แก่ ลั้ลลา (Amy Poehler), เศร้าซึม (Phyllis Smith), หยะแหยง (Mindy Kaling), ฉุนเฉียว (Lewis Black), และ กลั๊วกลัว (Bill Hader) พยายามช่วยกันพาเธอผ่านปัญหาชีวิต เนื่องจากพ่อแม่ของเธอ (Diane Lane และ Kyle MacLachlan) ต้องย้ายบ้านจากมินเนสโซตาไปซานฟรานซิสโก และตัวเธอต้องปรับตัวเข้ากับสิ่งแวดล้อมใหม่ๆ
เด็กหญิงคนหนึ่งชื่อว่า "ไรลีย์ แอนเดอร์สัน" เกิดในรัฐมินิโซต้า พร้อมกับ 5 อารมณ์ในหัวสมอง ได้แก่ ลั้ลลา (เอมี่ พอลเลอร์), เศร้าซึม (ฟิลลิส สมิธ), หยะแหยง (มินดี้ เฮลลิ่ง), ฉุนเฉียว (ลิววิส แบล็ก) และกลั๊วกลัว (บิล เฮเดอร์) วันหนึ่งเมื่อความทรงจำหลักที่เป็นตัวควบคุมลักษณะนิสัยของไรลีย์ได้หลุดออกจากเครื่องควบคุมอารมณ์ อีกทั้งลั้ลลา เศร้าซึมและความทรงจำหลักยังถูกดูดลงไปที่ความทรงจำระยะยาวทำให้ทั้งสองต้องเดินทางกลับไปยังที่ศูนย์บัญชาการเพื่อนำความทรงจำหลักกลับไปใส่ที่เครื่อง ก่อนที่ทุกอย่างจะสายเกินไป
เด็กผู้หญิงอายุ 11 ปี เธอเป็นนักกีฬาฮอกกี้ประจำโรงเรียน ไรลีย์มีชีวิตที่แสนสุขในรัฐมินนิโซตา วันหนึ่งครอบครัวของเธอมีเหตุจำเป็นต้องย้ายไปซานฟรานซิสโก เธอต้องปรับตัวเพื่อให้เข้ากับเพื่อนใหม่ให้ได้ โดยหารู้ไม่ว่าเกิดความชุลมุนขึ้นในหัวของเธอเอง
ลั้ลลาเป็นตัวละครสีเหลืองมีผมสีฟ้า เธอเป็นตัวแทนของอารมณ์แห่งความสุข ลั้ลลาอยากทำให้ทุก ๆ วันของไรลีย์มีความสนุกสนาน
เศร้าซึมเป็นตัวละครสีฟ้า ผมสีน้ำเงิน เศร้าซึมเป็นตัวแทนของอารมณ์เศร้า เธอมักหวนคิดถึงอดีตที่มีแต่ความเศร้า
ตัวละครผู้ชายสีแดง แสดงถึงความโกรธ บางทีก็ทำอะไรโดยไม่ทันคิดเยอะๆ เวลาโกรธมากๆแล้วไฟจะพุ่งแรงมาก
ตัวละครผู้หญิงสีเขียว แสดงถึงความรังเกียจทั้งทางด้านร่างกายและจิตใจ เพื่อป้องกันไรลีย์จากอันตราย
ตัวละครผู้ชายสีม่วง มีลักษณะขี้ระแวงและกลัวทุกสิ่งทุกอย่าง แสดงให้เห็นถึงความหวาดกลัวของไรลีย์ มีหน้าที่ทำให้ไรลีย์กลัวเพื่อระวังตัวจากเหตุการ์ณต่างๆ
สลูตสค์
สลูตสค์ (Slutsk หรือ Sluck, ; ; ) เป็นเมืองในประเทศเบลารุส ตั้งอยู่ริมฝั่งแม่น้ำสลูช ห่างจากเมืองมินสก์ไปทางทิศใต้ 105 กม. จากข้อมูลประชากรในปี ค.ศ. 2010 มีประชากร 61,400 คน เมืองได้รับการกล่าวถึงครั้งแรกในปี ค.ศ. 1116 เมืองนี้ตกเป็นของรัสเซียในการแบ่งประเทศโปแลนด์ครั้งที่ 2 เมื่อ ค.ศ. 1793
สมาลลิงเงอร์ลันด์
สมาลลิงเงอร์ลันด์ () เป็นเทศบาลในจังหวัดฟรีสลันด์ ประเทศเนเธอร์แลนด์ ตั้งอยู่ทางตอนเหนือของประเทศ บนฝั่งคลอง
กีฬามหาวิทยาลัยอาเซียน
กีฬามหาวิทยาลัยอาเซียน (); เป็นการแข่งขันกีฬาหลากชนิดของมหาวิทยาลัย ระหว่างประเทศในอาเซียน ซึ่งมีการจัดขึ้นในทุกหนึ่งปี
อินเตอร์เนชันแนลแชมเปียนส์คัพ
อินเตอร์เนชั่นแนลแชมเปียนส์คัพ () เป็นการแข่งขันฟุตบอลกระชับมิตรระหว่างสโมสรต่างๆ ภายในทวีปยุโรป ซึ่งจัดการแข่งขันในสหรัฐอเมริกา และ แคนาดาเป็นบางครั้ง
ซีอีวีแชมเปียนส์ลีก
ซีอีวีแชมเปียนส์ลีก (; ชื่อเดิม: ซีอีวียูโรเปียนแชมเปียนส์คัพ; CEV European Champions Cup ตั้งแต่ ค.ศ. 1959 ถึง ค.ศ. 2000) เป็นการแข่งขันวอลเลย์บอลชายระดับสโมสรของทวีปยุโรป และจัดขึ้นเป็นประจำทุกปี ซึ่งอยู่ภายใต้การกำกับของสมาพันธ์วอลเลย์บอลยุโรป (ซีอีวี)จะมีทีมที่เข้าร่วมทั้งหมด 28 ทีม โดยจะถูกแบ่งกลุ่มออกเป็น 7 กลุ่ม หลังจากการแข่งขันแต่ละแมทช์เสร็จสิ้นแต่ละทีมจะได้รับคะแนนดังต่อไปนี้
เมื่อการแข่งขันในรอบแบ่งกลุ่มเสร็จสิ้นทีมอันดับที่ 1 ของแต่ละกลุ่ม และทีมอันดับที่ 2 ที่ดีที่สุด จะผ่านไปเล่นในรอบเพลย์ออฟ 12 ทีมสุดท้าย หลังจากนั้นจะมีผู้ชนะเพียง 6 ทีม ที่ผ่านเข้าไปเล่นในรอบเพลย์ออฟ 6 ทีมสุดท้าย และจะเอาผู้ชนะเพียง 3 ทีม ผ่านไปเล่นในรอบ 4 ทีมสุดท้าย โดยทีมในรอบ 4 ทีมสุดท้ายได้แก่ ผู้ชนะในรอบเพลย์ออฟ 6 ทีมสุดท้าย ทั้งหมด 3 ทีม และทีมเจ้าภาพ 1 ทีม ซึ่งในรอบสุดท้ายจะจัดขึ้นเดือนมีนาคม
ธงชาติไมโครนีเซีย
ธงชาติไมโครนีเซีย ประกาศใช้เมื่อวันที่ 30 พฤศจิกายน ค.ศ. 1978 เป็นธงพื้นสีฟ้า ประดับด้วยดาวห้าแฉก 4 ดวง เรียงตัวเป็นรูปข้าวหลามตัดตรงกลาง โดยพื้นธงสีฟ้าแทนมหาสมุทรแปซิฟิก ดาว 4 ดวงแทนรัฐ 4 รัฐของไมโครนีเซีย
ทะเลซาวู
ทะเลซาวู () เป็นทะเลขนาดเล็กที่อยู่ในประเทศอินโดนีเซียตั้งชื่อตามชื่อเกาะซาวูที่อยู่ทางใต้ ขอบเขตของทะเลนี้คือทางใต้เริ่มจากเกาะซาวูและเกาะไรจูวา ทางตะวันออกเป็นเกาะโรเตและเกาะติมอร์ ทางเหนือและตะวันออกเฉียงเหนือเป็นเกาะโฟลเร็ซและเกาะอาโลร์ ทางตะวันตกและตะวันตกเฉียงเหนือเป็นเกาะซุมบา ทะเลนี้ไหลไปสู่มหาสมุทรอินเดียทางใต้และตะวันตก มีทะเลโฟลเร็ซอยู่ทางเหนือและทะเลบันดาอยู่ทางตะวันออกเฉียงเหนือ
ทะเลซาวูลึกถึงประมาณ 3,500 เมตร ครอบคลุมพื้นที่ประมาณ 600 กิโลเมตรจากทิศตะวันตกไปทางทิศตะวันออก และ 200 กิโลเมตรจากเหนือจรดใต้ เมืองใหญ่ที่สุดที่อยู่ติดทะเลนี้คือกูปัง เมืองหลักของจังหวัดนูซาเติงการาตะวันออกบนเกาะติมอร์ มีคนที่อาศัยอยู่ประมาณ 450,000 คน
จิ่ง ปั๋วหราน
จิ่ง ป๋อหราน () เป็นนักร้องวง BOBO และนักแสดงจากประเทศจีน เกิดที่เมืองเฉิ่นหยาง มณฑลเหลียวหนิง
อินเตอร์เนชันแนลแชมเปียนส์คัพ ฤดูกาล 2014
อินเตอร์เนชั่นแนลแชมเปียนส์คัพ ฤดูกาล 2014 () (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 2
เจิ้ง ส่วง (2534)
เจิ้ง ส่วง (, ) เป็นนักแสดงชาวจีน เกิดเมื่อวันที่ 22 สิงหาคม ค.ศ. 1991 ที่เสิ่นหยาง ประเทศจีน
เข้าวงการเมื่อตอนอายุได้ 6 ขวบ ตอนนั้นเป็นดาราเด็กแสดงภาพยนตร์ของเมืองเสิ่นหยาง ต่อมาปี 2005 ได้รางวัลชนะเลิศประกวดเต้นรำของเมืองเสิ่นหยาง
วลันลักษณ์ คุ้มสุวรรณ
วลันลักษณ์ คุ้มสุวรรณ เป็นนักแสดงชาวไทย ในสังกัดจีทีเอช (GTH)
วลันลักษณ์ คุ้มสุวรรณ หรือมุกไหม เกิดวันพฤหัสบดีที่ 5 มกราคม พ.ศ. 2538 ราศีธนู เป็นนักแสดงชาวไทย เคยศึกษาที่โรงเรียนสาธิตมหาวิทยาลัยราชภัฎบ้านสมเด็จเจ้าพระยา จังหวัดกรุงเทพมหานคร
วลันลักษณ์ คุ้มสุวรรณ เข้าสู่วงการบันเทิงจากการติดตามพี่สาว การัญชิดา คุ้มสุวรรณ มาแคสติ้งบทภาพยนตร์ท็อป ซีเคร็ต วัยรุ่นพันล้าน (พ.ศ. 2554) ทำให้เธอได้รับบท หลิน ซึ่งเป็นบทนางเอกของเรื่องและเป็นผลงานชิ้นแรกของวงการบันเทิง
มุกไหม กล่าวว่า “ครั้งแรกที่ได้เข้าฉากในหนัง Top secret วัยรุ่นพันล้าน มุกรู้สึกกดดันและตื่นเต้นมากค่ะ ขนาดทำการบ้าน ซ้อมบทมาหลายรอบจนจำทุกอย่างได้แม่น แต่พอเจอกล้องก็ยังเกิดอาการสั่นๆเกร็งๆ โชคดีที่พี่ย้งผู้กำกับคอยให้กำลังใจอยู่ข้างๆ เวลาที่ต้องเจอกับฉากยากๆ ก็จะคอยเตือนให้ตั้งสติให้ดี ให้มุกพยายามสวมวิญญาณเป็นตัวละครที่เล่นให้ได้ กว่าจะผ่านด่านแต่ละฉากไปได้ต้องใช้พลังเยอะมาก ซึ่งพอผ่านไปได้ รู้สึกดีใจโล่งอก และปลื้มสุดๆ ทำให้มุกมีแรงฮึดมากขึ้น พอเห็นพี่พีชที่เจอบทโหดมากกว่ามุกหลายเท่า แต่ยังอดทนได้ ก็เลยทำให้มีกำลังใจมากขึ้น”
จากนั้น วลันลักษณ์ คุ้มสุวรรณ ได้มีผลงานโฆษณารณรงค์โรคเอดส์ กับทาง สสส
ตามด้วยละครโทรทัศน์เรื่อง สูตรรักพลิกล็อก (พ.ศ. 2557) ของบริษัท มีเดียสตูดิโอ จำกัด ในบทบาทของ จูน ทางช่องมีเดียแชนแนล
เบลนเดอร์ (นิตยสาร)
เบลนเดอร์ () เป็นนิตยสารดนตรีของอเมริกันที่เรียกตนเองว่าเป็น "หนังสือที่แนะนำเรื่องดนตรีและอื่น ๆ ได้มากที่สุด" (the ultimate guide to music and more) แรกเริ่มเป็นที่รู้จักว่าเป็นนิตยสารรวมภาพของคนดังตามยุคสมัย นิตยสารรวบรวมรายการอัลบั้มเพลง ศิลปิน และเพลง ทั้ง "ดีที่สุด" และ "แย่ที่สุด" ในแต่ละฉบับจะมีบทวิจารณ์งานเพลงของศิลปินคนหนึ่ง ๆ โดยวิเคราะห์อัลบั้มเพลงแต่ละอัลบั้มของศิลปิน
"เบลนเดอร์" ตีพิมพ์โดยบริษัทเดนนิสพับบลิชชิง นิตยสารเริ่มออกจำหน่ายใน ค.ศ. 1994 ในรูปซีดีรอมครั้งแรก ริเริ่มโดยเจสัน เพียร์สัน เดวิด เชร์รี และเรจินา โจเซฟ ผ่านเฟลิกซ์เดนนิส หรือเดนนิสพับบลิชชิง สหราชอาณาจักร ตีพิมพ์นิตยสารซีดี 15 ฉบับ และเผยแพร่ผ่านเว็บไซต์ใน ค.ศ. 1997 นิตยสารตีพิมพ์ในรูปหนังสืออีกครั้งใน ค.ศ. 1999 จนถึงปัจจุบัน ซีดีรอมของเบลนเดอร์แสดงให้เห็นรูปแบบสิ่งพิมพ์ในรูปดิจิตอลยุคแรก รวมถึงการโฆษณาในรูปดิจิตอลครั้งแรกเช่นกัน
มายเกิร์ล (เพลงอะระชิ)
มายเกิร์ล () เป็นซิงเกิลของวงบอยแบนด์ สัญชาติญี่ปุ่น "อะระชิ" ออกจำหน่ายเมื่อวันที่ 11 พฤศจิกายน พ.ศ. 2552 โดยบริษัท"เจสตรอม"ของพวกเขาเอง
ในวันที 6 ตุลาคม พ.ศ. 2552 ได้มีการประกาศว่าเพลง ""My Girl"" ได้นำไปประกอบละครโทรทัศน์ญี่ปุ่นเรื่อง "My Girl" ซึ่งดัดแปลงมาจากมังงะ โดยมิซึ ซาฮาระ (นามปากกาของนักวาดมังงะ "สึโมโมะ ยูเมะกะ") ชื่อว่า "“ultimate love story”" เนื้อเรื่องเกี่ยวกับผู้ช่วยในสตูดิโอถ่ายภาพ ชื่อ "มาซามุเนะ คาซามะ" เขาไม่สามารถลืมแฟนเก่าในสมัยมัธยมที่อายุมากกว่าเขา 4 ปี "โยโกะ ทสึกาโมโตะ" ที่ได้หายตัวไป เมื่อ 6 ปีก่อน. วันหนึ่ง เขาได้ยินข่าวว่าแฟนเก่าของเขาได้ตายไปเสียแล้ว แถมยังทิ้งโคฮารุ ลูกสาว วัย 5 ขวบ แน่นอนว่าเป็นลูกของมาซามุเนะ จึงทำให้โคฮารุถูกส่งไปให้มาซามุเนะดูแล. ซึ่งออกอากาศทางช่อง TV Asahi ในทุกวันศุกร์ เวลา 23:15-24:15 น. ตั้งแต่วันที่ 9 ตุลาคม พ.ศ. 2552-11 พฤศจิกายน พ.ศ. 2552 นำแสดงโดยสมาชิกคนหนึ่งในวง มะซะกิ ไอบะ..
บีไซส์ของซิงเกิล ""Clockwork Umbrella"" ได้ใช้เป็นเพลงประกอบละครสั้น เรื่อง "Guest in Room 0" () ซึ่งเป็นละครสั้นที่สร้างเพื่อให้นักเขียนบท โปรดิวเซอร์ และผู้กำกับหน้าใหม่เก็บเกี่ยวประสบการณ์. ได้ใช้นักแสดงมาจากบริษัทจอห์นนีและสหาย ซึ่งเป็นบริษัทยักษ์ใหญ่ของญี่ปุ่น. ละครสั้นเรื่องนี้ได้ถูกออกอากาศทางช่องฟูจิทีวี แบ่งออกเป็น 6 เรื่อง. เป็นเรื่องเกี่ยวกับโรงแรมแห่งหนึ่ง ภายในโรงแรมมีห้องแปลกๆห้องหนึ่ง ชื่อว่า "ห้อง 0" ที่จะเปิดเผยถึงคุณภาพของมนุษย์ แขกแต่ละคนจะได้รับเหตุการณ์ที่แตกต่างกันออกไป เมื่อเข้าพักในห้องนี้ ซึ่งจะสร้างคุณค่าทางจิตใจของแขกให้มากขึ้น
ซิงเกิล ""My Girl"" ถูกจำหน่ายใน 2 รูปแบบ ได้แก่ รุ่นปกติ และรุ่นจำกัด : รุ่นปกติจะมีเพลงตามชื่อซิงเกิล และ 2 บีไซส์ คือ "Clockwork Umbrella" () และ "Super Fresh" (). รุ่นจำกัดจะมีเพลง "My Girl" , "Clockwork Umbrella" , ดีวีดีที่มีมิวสิควิดีโอของเพลง "My Girl" และเบื้องหลังการถ่ายทำมิวสิควิดีโอ.
มารี แคลร์
มารี แคลร์ () เป็นนิตยสารรายเดือนสำหรับผู้หญิง จำหน่ายในหลายประเทศ ตีพิมพ์ครั้งแรกในประเทศฝรั่งเศสใน ค.ศ. 1937 มีการตีพิมพ์หลายภาษาขายในหลายประเทศด้วย นิตยสารฉบับอเมริกันเน้นประเด็นเกี่ยวกับผู้หญิงทั่วโลกและประเด็นรอบโลกต่าง ๆ นิตยสาร"มารี แคลร์"ยังครอบคลุมเรื่องสุขภาพ ความงาม และแฟชันด้วย
แถบหงส์
แถบหงส์ (Swan bands) คือ คุณลักษณะของสเปกตรัม (spectra) ของดาวฤกษ์คาร์บอน (carbon stars), ดาวหาง และ การเผาไหม้ของเชื้อเพลิงไฮโดรคาร์บอน ได้รับการตั้งชื่อตามชื่อของนักฟิสิกส์ชาวสก๊อตแลนด์ที่ชื่อ วิลเลียม สวอน (William Swan) ซึ่งเป็นคนแรกที่ได้ทำการศึกษาวิเคราะห์สเปกตรัมอนุมูลของสารประกอบไดอะตอมมิค คาร์บอน C (radical Diatomic carbon) ในปี 1856
แถบหงส์ ประกอบไปด้วยแถบของการสั่นอยู่หลายลำดับที่กระจายตัวอยู่ทั่วไปในคลื่นที่ตามองเห็น (visible spectrum)
เบน อิศรางกูร ณ อยุธยา
เบน อิศรางกูร ณ อยุธยา (ชื่อเล่น เบน) เกิดเมื่อวันที่ 13 มกราคม พ.ศ. 2505 สำหรับประวัติส่วนตัวในด้านการศึกษาของคุณเบนประชา อิศรางกูร ณ อยุธยาจากการกลับมายังประเทศไทยในช่วงวัยเด็กจนถึงอายุ 8 ปีก็ทำให้คุณเบนเริ่มต้นการศึกษาในระดับ ป.1จนถึง ป.3ที่โรงเรียนพระมหาไถ่ศึกษาในประเทศไทยซึ่งจากการที่ครอบครัวย้ายไปใช้ชีวิตที่ประเทศอิตาลีจากการทำงานของคุณพ่อก็ทำให้เขานั้นย้ายไปศึกษาต่อจนสำเร็จการศึกษาในระดับชั้นมัธยมที่โรงเรียนในประเทศอิตาลีโดยขณะที่คุณเบนเข้าสู่วงการแฟชั่นในประเทศไทยในช่วงปี พ.ศ. 2526เขาพึ่งสำเร็จการศึกษาในระดับปริญญาตรีด้านวิศวกรรมเครื่องยนต์จากมหาวิทยาลัยสแตนฟอร์ดที่ประเทศสหรัฐอเมริกาโดยหลังจากมีผลงานในด้านภาพยนตร์คุณเบนห่างหายจากการทำงานในวงการบันเทิงไประยะเวลาหนึ่งจากการเดินทางเพื่อไปศึกษาต่อที่ต่างประเทศโดยจากบทสัมภาษณ์ในช่วงต้นยุค 90ที่ผ่านมานั้นเขาสำเร็จการศึกษาในระดับปริญญาโทด้านวิศวกรรมเครื่องยนต์จากมหาวิทยาลัยวอชิงตันโดยในช่วงเวลาเดียวกันนั้นเองเขาเข้าทำงานประจำในฐานะวิศวกรให้กับฐานทัพเรือของประเทศสหรัฐอเมริกาควบคู่กันไปกับการศึกษาต่อซึ่งหลังจากสำเร็จการศึกษาเขาเดินทางกลับมาและกลับคืนสู่วงการบันเทิงในประเทศไทยอีกครั้งหนึ่งในช่วงปี พ.ศ. 2533โดยในช่วงต้นยุค 90ทีผ่านมานั้นหนุ่มหล่อท่านนี้มีผลงานในด้านการแสดงและการถ่ายแบบควบคู่กันไปกับการทำงานในตำแหน่งวิศวกรระบบของบริษัทไอบีเอ็มประเทศไทยในวงการบันเทิงของประเทศไทยในทุกยุคสมัยนั้นมีนักแสดงชื่อดังหลาย-หลายท่านที่เริ่มต้นการทำงานในวงการบันเทิงในฐานะนางแบบและนายแบบในวงการแฟชั่นก่อนจะเป็นที่รู้จันในวงกว้างจากการทำงานในฐานะนักแสดงในช่วงเวลาต่อมาโดยจากความทรงจำของผู้เขียนบลอกคุณเบน อิศรางกูร ณ อยุธยาพระเอกชื่อดังที่เป็นที่จดจำของผู้ชมทางบ้านมาจนถึงในทุกวันนี้จากความหล่อเหลาของเขานั้นก็ถือเป็นนักแสดงอีกท่านหนึ่งที่เริ่มต้นการทำงานในวงการบันเทิงจากการเป็นนายแบบก่อนจะเป็นที่รู้จักในวงกว้างจากการมีผลงานทั้งในด้านภาพยนตร์ละครโทรทัศน์ผลงานเพลงฝากไว้ในวงการบันเทิงในช่วงปี พ.ศ. 2526ถึงในช่วงปี พ.ศ. 2538ที่ผ่านมาโดยในการบันทึกบทความของบลอกในครั้งนี้นั้นใจะเป็นการบันทึกเส้นทางการทำงานทั้งในฐานะนายแบบและการเป็นนักแสดงของพระเอกหนุ่มหล่อท่านนี้ตั้งแต่ในช่วงปี พ.ศ. 2526เป็นต้นมา
(2538) ผู้ชายไม้ประดับ (ช่อง 7) คู่กับ หมวย สุภาภรณ์
(2527) รักนี้เราจอง
(2529) หัวใจที่ขาดรัก
(2538) ขอเก็บหัวใจเธอไว้คนเดียว
"เบน ประชา อิศรางกูร ณ อยุธยา "ชุด ไม่ งั้น งั้น
จังหวัดโบยากา
โบยากา () คือหนึ่งใน 32 จังหวัดของประเทศโคลอมเบีย เป็นจังหวัดที่ตั้งอยู่ทางตอนกลางของประเทศ มีเมืองหลักคือตุงคา จังหวัดโบกายาตั้งขึ้นเมื่อ 22 พฤษภาคม ค.ศ. 1858 มีพื้นที่ประมาณ 23,189 ตารางกิโลเมตร ประกอบด้วยเทศบาล 123 แห่ง
จังหวัดบาเยเดลเกากา
บาเยเดลเกากา () คือหนึ่งใน 32 จังหวัดของประเทศโคลอมเบีย ตั้งอยู่ทางทิศตะวันตกของประเทศ ติดกับมหาสมุทรแปซิฟิก มีเมืองหลักคือกาลี
จังหวัดซันอันเดรสและโปรบีเดนเซีย
กลุ่มเกาะซานอันเดรส โปรบิเดนเซีย และซานตากาตาลินา () หรือเรียกอย่างไม่เป็นทางการว่า ซานอันเดรสและโปรบิเดนเซีย () เป็นจังหวัดหนึ่งของประเทศโคลอมเบีย ประกอบด้วยเกาะต่าง ๆ ในทะเลแคริบเบียน ห่างจากแผ่นดินใหญ่โคลอมเบียไปทางทิศตะวันตกเฉียงเหนือประมาณ 775 กิโลเมตร (482 ไมล์) มีเมืองหลักชื่อซานอันเดรส (San Andrés)
บูการามังกา
บูการามังกา () เป็นเมืองหลักของจังหวัดซานตันเดร์ ประเทศโคลอมเบีย มีประชากรประมาณ 530,900 คน
บิยาบิเซนซิโอ
บิยาบิเซนซิโอ () เป็นเมืองหนึ่งในประเทศโคลอมเบีย เป็นเมืองใหญ่ที่สุดและเป็นเมืองหลักของจังหวัดเมตา มีประชากรประมาณ 384,131 คน เมืองนี้ก่อตั้งขึ้นเมื่อ ค.ศ. 1840 และกลายเป็นเมืองหลักจังหวัดในปี ค.ศ. 1959
การ์ตาเฮนา
การ์ตาเฮนา () หรือที่เรียกอย่างเป็นทางการว่า การ์ตาเฮนาเดอินเดียส () เป็นเมืองท่าใหญ่บนชายฝั่งทางตอนเหนือของประเทศโคลอมเบียและเป็นเมืองหลักของจังหวัดโบลิบาร์ ในปี ค.ศ. 2005 มีประชากรประมาณ 895,400 คน
แม่ดอกรักเร่
แม่ดอกรักเร่ เป็นละครแนว แอ็กชั่น-คอเมดี้ บทประพันธ์โดย แสงเพชร เสนีย์บดินทร์ ปี2529 นำแสดงโดย จารุณี สุขสวัสดิ์, พร้อมพงศ์ นพฤทธิ์, เอกลักษณ์ ยลระบิล, เศรษฐา ศิระฉายา, อำภา ภูษิต, อุทุมพร ศิลาพันธ์, ศรินทิพย์ ศิริวรรณ ปี 2558 บทโทรทัศน์โดย ทองเอก กำกับการแสดงโดย ชาญชัย สวัสดิวิชัยกุล ผลิตโดย บริษัท เค.เอ.เอ็น. เอ็นเตอร์เทนเม้นท์ จำกัด โดยผู้จัด คุณปภัสรา เตชะไพบูลย์ นำแสดงโดย ปิยพันธ์ ขำกฤษ, อาภา ภาวิไล, ธีรภัทร์ แย้มศรี, รัญดภา มันตะลัมพะ, ภูริกูลกฤษฎ์ ชูศักดิ์สกุลวิบูล ทางช่อง 7 สี ตั้งแต่วันที่ 29 กรกฎาคม - 9 กันยายน 2558 ออกอากาศทางช่อง 7 สี เป็นผลงานแรกของผู้จัดละครปภัสรา เตชะไพบูลย์ โดยใช้เวลาถ่ายทำนานกว่า 7 เดือน
ธงเกาะนอร์ฟอล์ก
ธงเกาะนอร์ฟอล์ก ประกาศใช้เมื่อวันที่ 17 มกราคม ค.ศ. 1980 เป็นธงสามแถบแนวตั้งสองสีรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบแนวตั้ง 3 แถบ ความกว้างเท่ากัน แถบกลางสีขาว ประดับด้วยต้นสนเกาะนอร์ฟอล์ก ("Araucaria heterophylla") ส่วนแถบอื่นรอบนอกเป็นสีเขียว โดยสีขาวแทนสันติภาพ ส่วนสีเขียวแทนพืชพันธุ์บนเกาะ
ธงเกาะนอร์ฟอล์กมีความคล้ายคลึงกับธงชาติไนจีเรียและธงชาติเลบานอน (มีต้นสนประดับตรงกลางเช่นกัน แต่คนละสกุล)
วอลเลย์บอลอะคาเดมีลีก 2015
วอลเลย์บอลอะคาเดมีลีก 2015 จัดขึ้นเป็นครั้งที่ 1 โดยแชมป์ประเภททีมชายได้แก่ทีมนครราชสีมา ส่วนประเภททีมหญิงได้แก่ทีมศรีสะเกษ
เบย์ลีย์
ปามีลา โรส มาร์ตีเนซ (Pamela Rose Martinez; เกิด ) นักมวยปล้ำอาชีพชาวอเมริกันที่ปัจจุบันเซ็นสัญญากับWWEภายใต้ชื่อ เบย์ลีย์ (Bayley) เปิดตัวในNXTเป็นแชมป์หญิง NXT 1สมัย ในค่ายหลักเป็นแชมป์หญิงรอว์ WWE 1สมัย
ฤดูพายุไต้ฝุ่นแปซิฟิก พ.ศ. 2512
ฤดูพายุไต้ฝุ่นแปซิฟิก พ.ศ. 2512 (ค.ศ. 1969) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2512
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
โดยปีนี้เป็นปีหนึ่งในสามที่มีการบันทึกไว้ว่ามีพายุน้อยที่สุด
ในฤดูกาลนี้มีพายุดีเปรสชันเขตร้อนก่อตัวขึ้นในแอ่งแปซิฟิกตะวันตกจำนวน 34 ลูก ในจำนวนนี้มี 23 ลูกทวีกำลังเป็นพายุโซนร้อน และในจำนวนนี้ 13 ลูกทวีกำลังเป็นพายุใต้ฝุ่น และในจำนวนนี้ 2 ลูกมีความรุนแรงเป็นถึงพายุซูเปอร์ไต้ฝุ่น
รายชื่อของแอ่งมหาสมุทรแปซิฟิกตะวันตก ซึ่งตั้งโดยศูนย์ร่วมการเตือนภัยไต้ฝุ่น โดยพายุลูกแรกชื่อฟิลลิส และชื่อสุดท้ายคือมารี
เจ้าพระยาศรีพิพัฒน์ (หม่อมราชวงศ์มูล ดารากร)
มหาเสวกเอก เจ้าพระยาศรีพิพัฒน์ (หม่อมราชวงศ์มูล ดารากร) เป็นขุนนางชาวสยาม ได้ดำรงตำแหน่งสำคัญ เช่น อธิบดีกรมพระคลังข้างที่ กรรมการองคมนตรี เป็นต้น
เจ้าพระยาศรีพิพัฒน์ มีนามเดิมว่าหม่อมราชวงศ์มูล เป็นโอรสคนที่ 4 ในพระวรวงศ์เธอ พระองค์เจ้าจันทรสุเทพ กับหม่อมเวก เกิดเมื่อปี พ.ศ. 2420 ณ บ้านเชิงสะพานแม้นศรี พ.ศ. 2431 พระบาทสมเด็จพระจุลจอมเกล้าเจ้าอยู่หัวทรงส่งไปศึกษาที่ประเทศอังกฤษ
ท่านเรียนที่อังกฤษอยู่ 8 ปี ถึงปี พ.ศ. 2440 จึงตามเสด็จฯ กลับมากรุงเทพมหานคร เข้ารับราชการในตำแหน่งล่ามภาษาอังกฤษ เวรบัญชาการ กรมพระคลังข้างที่ ได้รับบรรดาศักดิ์เป็นหลวงประกิจอังกนี ตำแหน่งปลัดกรมเวรเงิน ซึ่งมีหน้าที่ดูแลจัดหาผลประโยชน์ส่วนพระองค์เจ้านายทั้งฝ่ายหน้าและฝ่ายใน ถึงปี พ.ศ. 2453 ได้เลื่อนบรรดาศักดิ์เป็น"พระสิทธิธนรักษ์" ตำแหน่งเจ้ากรมการคลัง มีหน้าที่ดูแลหุ้นส่วนของกรมพระคลังข้างที่ในบริษัทต่าง ๆ ทุกแห่ง
วันที่ 27 ธันวาคม พ.ศ. 2453 พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ เลื่อนบรรดาศักดิ์เป็น"พระบริบูรณ์ราชสมบัติ" เจ้ากรมพระคลังข้างที่ในสำนักสมเด็จพระบรมราชชนีพันปีหลวง ถือศักดินา 800 ต่อมาได้เลื่อนบรรดาศักดิ์เป็น"พระยาบริบูรณ์ราชสมบัติ" รองอธิบดีกรมพระคลังข้างที่ และในวันที่ 11 พฤศจิกายน พ.ศ. 2466 ก็ได้รับพระราชทานยศเป็น"มหาเสวกเอก"
วันที่ 8 พฤศจิกายน พ.ศ. 2473 พระบาทสมเด็จพระปกเกล้าเจ้าอยู่หัวทรงสถาปนาเป็นเจ้าพระยา มีสมญาจารึกในหิรัญบัฏว่า "เจ้าพระยาศรีพิพัฒน์ รัตนราชโกษาธิบดี ศรีสุเทพจันทรสกุล วรบาทมูลมหาสวามิภักดิ อันดรภิรักษ์ราชศฤงคาร พุทธศาสโนฬารศราทธฤตวัต คฤหปติรัตน์มหัทธิกมนตรี อภัยพีรยปรากรมพาหุ" ดำรงศักดินา 10,000 ได้รับแต่งตั้งเป็นองคมนตรี และกรรมการองคมนตรี
เจ้าพระยาศรีพิพัฒน์ ลาออกจากราชการในปี พ.ศ. 2478 ด้านชีวิตครอบครัว ได้สมรสกับคุณหญิงประไพ ธิดาขุนเยาวราชธนารักษ์ (พร้อม ไกรฤกษ์) มีบุตรธิดารวม 11 คน
เจ้าพระยาศรีพิพัฒน์ ถึงแก่อสัญกรรมเมื่อวันที่ 1 มกราคม พ.ศ. 2501 ได้รับพระราชทานเพลิงศพเมื่อวันที่ 10 สิงหาคม พ.ศ. 2501 ณ สุสานหลวง วัดเทพศิรินทราวาส
กิ่งแก้วกาฝาก
กิ่งแก้วกาฝาก สร้างจากบทประพันธ์ของ โสภี พรรณราย เป็นเรื่องราวของสองพี่น้องที่มีเส้นทางชีวิตที่แตกต่างกัน เพราะคนหนึ่งสดใสแก่นแก้ว ในขณะที่อีกคนต้องอยู่อย่างทาสที่ถูกกดขี่ข่มเหง ทั้งจากพ่อบังเกิดเกล้าและเหล่าบรรดาลูกเมียหลวงทั้งหลายที่เกลียดชังและประณามเธอว่าเป็น ลูกฆาตกร ซึ่งเรื่องนี้เขียนบทโทรทัศน์โดย วรินทร์ธรา นำแสดงโดย ทฤษฎี สหวงษ์, ณปภา ตันตระกูล ออกอากาศปี พ.ศ. 2551 ทางสถานีวิทยุโทรทัศน์ไทยทีวีสีช่อง 3 ทุกวันพุธ - พฤหัสบดี เวลา 20.25 น.
เจนนิเฟอร์ แนปป์
เจนนิเฟอร์ ลินน์ แนปป์ ( เกิด 12 เมษายน ค.ศ. 1974) เป็นนักดนตรีแนวโฟล์กร็อกและอดีตแนวคริสเตียนร่วมสมัย ชาวอเมริกันออสเตรเลีย เธอเป็นที่รู้จักจากซิงเกิลแรก "อันดูมี" จากอัลบั้มแรก "แคนซัส" (1998) และเพลง "อะลิตเทิลมอร์" จากอัลบั้ม "เลย์อิตดาวน์" (2000) ที่เข้าชิงรางวัลแกรมมี และอัลบั้ม "เดอะเวย์ไอแอม" ก็ได้เข้าชิงรางวัลแกรมมีเช่นกัน โดยรวมแล้ว อัลบั้มสามอัลบั้มขายได้ราว 1 ล้านชุด หลังจากพักงาน 7 ปี แนปป์ประกาศในเดือนกันยายน ค.ศ. 2009 ว่าเธอจะกลับมาทำงานเพลงอีก ในวันที่ 11 พฤษภาคม ค.ศ. 2010 เธอออกอัลบั้ม"เลตทิงโก"ด้วยซิงเกิล "ไดฟ์อิน" อัลบั้มเปิดตัวที่อันดับที่ 73 บนชาร์ตบิลบอร์ด 200 อัลบั้มบันทึกความจำชื่อ "เฟซิงเดอะมิวสิก" และ"เซตมีฟรี" ออกมาในเดือนตุลาคม ค.ศ. 2014
ดุจดาวดิน
ดุจดาวดิน เป็นละครแนว ดราม่า บทประพันธ์โดย โยษิตา บทโทรทัศน์ ภาคย์รพี กำกับการแสดงโดย ธีระศักดิ์ พรหมเงิน ผลิตโดย กันตนา นำแสดงโดย ฐสิษฐ์ สินคณาวิวัฒน์, อคัมย์สิริ สุวรรณศุข, ด.ช.ภูผา รัตนรุ่งเรืองชัย, กันตพงศ์ บำรุงรักษ์, ธัญยกันต์ ธนกิตติ์ธนานนท์, มัณฑนา หิมะทองคำ และนักแสดงอีกมากมาย ออกอากาศ 11 มกราคม 2555 ทาง ช่อง 7 สี
ซูเปร์โกปาเดเอสปาญา 2015
ซูเปร์โกปาเดเอสปาญา 2015 เป็นการแข่งขันฟุตบอลที่จัดขึ้นในระบบสองนัดนั้นจะลงเล่นในช่วงเดือนสิงหาคม ค.ศ. 2015 ระหว่างทีมรองแชมป์ของโกปาเดลเรย์ ฤดูกาล 2014–15, แอทเลติกบิลบาโอ และ บาร์เซโลนา, แชมป์ของ ลาลีกา ฤดูกาล 2014–15 และ โกปาเดลเรย์ ฤดูกาล 2014–15. นี่ถือเป็นการย้อนรอยเกม โกปาเดลเรย์ รอบชิงชนะเลิศ 2015.
วัดศรีจันทาราม
วัดศรีจันททราม หรือ วัดใหม่บางปู ตั้งอยู่เลขที่ ๑๒๒ บ้านบางปู ถนนสุขุมวิท ก.ม. ๕๐ หมู่ที่ ๔ ตำบลบางปู อำเภอ เมืองสมุทรปราการ จังหวัดสมุทรปราการ
วัดศรีจันททราม หรือ วัดใหม่บางปู ตั้งอยู่เลขที่ ๑๒๒ บ้านบางปู ถนนสุขุมวิท ก.ม. ๕๐ หมู่ที่ ๔ ตำบลบางปู อำเภอ เมืองสมุทรปราการ จังหวัดสมุทรปราการ สังกัดคณะสงฆ์มหานิกาย มีที่ดินตั้งวัดเนื้อที่ ๑๘ ไร่ ๙๗ ตารางวา โฉนดเลขที่ ๖๔๓๔๖ อาณาเขต
ทิศเหนือยาว ๔ เส้น ๑๐ วา ติดต่อกับที่ดินเอกชน
ทิศใต้ยาว ๔ เส้น ๑๐ วา ติดต่อกับที่ดินเอกชน
ทิศตะวันออกยาว ๔ เส้น ๑๙ วา ติดต่อกับที่ดินเอกชน
ทิศตะวันตกยาว ๔ เส้น ๑๐ วา ติดต่อกับถนนสุขุมวิท
พื้นที่ตั้งวัด เป็นที่ราบลุ่มได้ทำถนนรอบบริเวณวัดทั้ง ๔ ด้าน มีถนนสุขุมวิทเป็นทางคมนาคม
วัดศรีจันทาราม เดิมชื่่อวัดใหม่คลองลึก โดยมีนายออด สีนวม และนายขวัญ จันตะเคียน เป็นผู้ถวายที่ดินและดำเนินการสร้างวัด ได้เริ่มดำเนินการก่อสร้างมาตั้งแต่ พ.ศ. ๒๔๙๖ มีพระไสวมาควบคุมดูแล ต่อมา พระเปล่ง ก็ได้มาควบคุมดูแลสืบต่อมาครั้นพระเปล่งถึงมรณภาพแล้ว ได้มีพระอธิการสงวน โกสโล มาเป็นเจ้าอาวาสได้มาควบคุมและได้ปรับปรุงก่อสร้างเสนาสนะใหม่ทั้งหมด เกี่ยวกับนามวัดได้ใช้คำนำหน้าของนามสกุลของผู้สร้างวัดทั้งสองคนประกอบกันต่อด้วยคำว่า " อาราม " เพื่อให้สละสลวยและไพเราะยิ่งขึ้น วัดศรีจันทารามได้รับพระราชทานวิสุงคามสีมา เมื่อวันที่ ๓๐ ธันวาคม พ.ศ. ๒๕๒๔ เขตวิสุงคามสีมา กว้าง ๓๐ เมตร ยาว ๕๐ เมตร ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. ๒๕๒๐ จนถึงขณะนี้มีนักธรรมที่เป็นพระภิกษุ ๑๕๘ รูป สามเณร ๑๓ รูป
ภายในวัดมีอาคาร
การแบ่งเขตภูมิอากาศแบบเคิพเพิน
การแบ่งเขตภูมิอากาศแบบเคิพเพิน () เป็นหนึ่งในระบบการแบ่งเขตภูมิอากาศที่ใช้กันกว้างขวางที่สุด วลาดีเมียร์ เคิพเพิน เป็นผู้เผยแพร่ระบบการแบ่งเขตภูมิอากาศนี้เป็นคนแรกใน พ.ศ. 2427 และการแก้ไขเล็กน้อยโดยเคิพเพินเองตามมาใน พ.ศ. 2461 และ พ.ศ. 2479 ภายหลังนักกาลวิทยาชาวเยอรมันนามว่า รูด็อล์ฟ ไกเกอร์ ร่วมมือกับเคิพเพินเปลี่ยนแปลงระบบการแบ่งเขตภูมิอากาศนี้ บางครั้งจึงอาจเรียกระบบนี้ว่า การแบ่งเขตภูมิอากาศแบบเคิพเพินและไกเกอร์ ()
การแบ่งเขตภูมิอากาศแบบเคิพเพินนั้นแบ่งเขตภูมิอากาศเป็นกลุ่มใหญ่ ๆ 5 กลุ่ม (อันประกอบด้วยกลุ่ม A, B, C, D และ E) แต่ละกลุ่มใหญ่จะมีประเภทของเขตภูมิอากาศแบบต่าง ๆ อยู่ โดยแต่ละประเภทจะเขียนแทนด้วยสัญลักษณ์อักษรภาษาอังกฤษตั้งแต่ 2 ถึง 4 ตัวอักษร
ภูมิอากาศแบบร้อนชื้นมีลักษณะพิเศษคืออุญหภูมิที่ค่อนข้างสูงบริเวณระดับน้ำทะเล ตลอดเวลา 12 เดือนใน 1 ปี จะมีอุณหภูมิเฉลี่ยประมาณ 18 องศาเซลเซียส (64 องศาฟาเรนไฮต์) หรือสูงกว่านี้ ภูมิอากาศแบบร้อนชื้นสามารถแบ่งได้เป็นเขตภูมิอากาศย่อย ๆ ดังนี้ภูมิอากาศแบบแห้งแล้งเป็นบริเวณที่มีการระเหยของน้ำสูง ไม่มีปริมาณฝนเหลือพอที่จะเป็นแหล่งต้นน้ำลำธาร ปรากฏทั้งในเขตร้อนและเขตอบอุ่น แบ่งเป็นภูมิอากาศย่อยดังนี้
ภูมิอากาศแบบป่าดิบชื้น
ภูมิอากาศแบบป่าดิบชื้น หรือเรียกอีกอย่างหนึ่งว่าภูมิอากาศแบบเส้นศูนย์สูตร เป็นภูมิอากาศแบบร้อนชื้นมักพบบริเวณแถบบเส้นศูนย์สูตร ประเทศที่มีภูมิอากาศแบบนี้มักจะมีป่าดิบชื้น ในระบบการแบ่งเขตภูมิอากาศแบบเคิพเพิน เขตภูมิอากาศนี้แทนด้วยอักษร Af
ป่าดิบชื้นในเขตร้อนมีภูมิอากาศแบบร้อนชื้น ซึ่งไม่มีฤดูแล้ง ทุก ๆ เดือนมีปริมาณหยาดน้ำฟ้าอย่างต่ำ 60 มิลลิเมตร ป่าดิบชื้นไม่มีฤดูร้อนหรือฤดูหนาว โดยปรกติจะมีอุณหภูมิสูงตลอดทั้งปี รวมถึงการมีฝนตกหนักตลอดทั้งปีด้วย ในบริเวณแถบเส้นศูนย์สูตร อุณหภูมิเฉลี่ยในแต้ละวันอาจแทบไม่แตกต่างกัน โดยความแตกต่างระหว่างอุณหภูมิช่วงกลางวันและช่วงกลางคืนอาจมีความแตกต่างมากว่าการเปลี่ยนแปลงอุณหภูมิในแต่ละวัน
ฤดูพายุไต้ฝุ่นแปซิฟิก พ.ศ. 2513
ฤดูพายุไต้ฝุ่นแปซิฟิก พ.ศ. 2513 (ค.ศ. 1970) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2513
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
ในฤดูกาลนี้มีพายุดีเปรสชันเขตร้อนก่อตัวขึ้นในแอ่งแปซิฟิกตะวันตกจำนวน 27 ลูก ในจำนวนนี้มี 24 ลูกทวีกำลังเป็นพายุโซนร้อน และในจำนวนนี้ 12 ลูกทวีกำลังเป็นพายุใต้ฝุ่น และในจำนวนนี้ 7 ลูกมีความรุนแรงเป็นถึงพายุซูเปอร์ไต้ฝุ่น
รายชื่อของแอ่งมหาสมุทรแปซิฟิกตะวันตก ซึ่งตั้งโดยศูนย์ร่วมการเตือนภัยไต้ฝุ่น โดยพายุลูกแรกชื่อฟิลลิส และชื่อสุดท้ายคือมารี
โรงเรียนรัฐราษฎร์อุปถัมภ์
โรงเรียนรัฐราษฎร์อุปถัมภ์ (อังกฤษ: Ratrardupatham School) (อักษรย่อ: ร.ร.อ., R.R.U.) โรงเรียนรัฐราษฎร์อุปถัมภ์ ตั้งอยู่เลขที่ 196 หมู่ 7 หน้าวัดห้วยชินสีห์ ตำบลอ่างทอง อำเภอเมืองราชบุรี จังหวัดราชบุรี เปิดสอนระดับชั้นมัธยมศึกษาปีที่ 1 - 6 เปิดดำเนินการเมื่อวันที่ 9 มิถุนายน 2519
แต่เดิมนักเรียนที่จบชั้นประถมศึกษาในตำบลอ่างทองมีจำนวนมาก ประสบความลำบากในการที่จะเรียนต่อในระดับชั้นมัธยมศึกษา ต้องเดินทางไปเรียนต่อในตัวจังหวัด หรือเรียนที่อำเภอปากท่อ ซึ่งต้องเดินทางกว่า 10 กิโลเมตร กรรมการศึกษาและประชาชน ในตำบลอ่างทองเห็นความจำเป็นที่จะจัดตั้งโรงเรียนมัธยมศึกษาสายสามัญขึ้นที่ตำบลอ่างทอง ประกอบกับในปีการศึกษา 2519 หน่วยงานที่ตั้งขึ้นใหม่ในตำบลนี้คือ หน่วยงานชลประทาน โครงการราชบุรีฝั่งขวา มีครอบครัวคนงาน 500 ครอบครัว มีความจำเป็นต้องส่งบุตรหลาน ให้เข้ารับการศึกษาและหน่วย คส. 6 สพ.ทบ. ก็มีครอบครัวข้าราชการทหารที่ต้องส่งบุตรหลานเข้าเรียนในจังหวัดหน่วยงานต้องจัดรถรับ - ส่งเป็นประจำ ทำให้สิ้นเปลืองงบประมาณปีละมาก ๆ ด้วยความจำเป็นดังกล่าว จึงได้มีการดำเนินการจัดตั้งโรงเรียนรัฐราษฎร์อุปถัมภ์ขึ้น
คณะกรรมการศึกษาและประชาชน ได้มีศรัทธาจัดหาซื้อที่ดินมอบให้แก่ทางราชการเพื่อสร้างโรงเรียนเป็นเนื้อที่ 22 ไร่ 28 ตารางวา ซื้อเพิ่มให้อีก 2 ครั้ง ปัจจุบันโรงเรียนมีเนื้อที่ 30 ไร่ 3 งาน 18 ตารางวา
โรงเรียนเปิดดำเนินการเมื่อวันที่ 9 มิถุนายน 2519 โดยจังหวัดอนุมัติให้ใช้อาคารเรียนของโรงเรียนเมืองราชบุรี ปัจจุบันคือโรงเรียนอนุบาลเมืองราชบุรี และอาคารกองอำนวยการค่ายลูกเสือสมบูรณ์กุลเป็นการชั่วคราว โดยมีพันโทณรงค์ หิริกุล หัวหน้า คส.6 สพ.ทบ. นายพัฒน์ สุขเจริญ กำนันตำบลอ่างทอง ทหารจาก คส.6 และประชาชนช่วยกันซ่อมแซมอาคาร เพื่อใช้เป็นห้องเรียน โดยมี นายสุรินทร์ สุภาพสวัสดิ์ ผู้ช่วยอาจารย์ใหญ่ โรงเรียนสายธรรมจันทร์ อำเภอดำเนินสะดวก จังหวัดราชบุรี เป็นครูใหญ่คนแรกของโรงเรียนรัฐราษฎร์อุปถัมภ์ ในปีแรกมีนักเรียน 25 คน ครู 3 คน
เป็นองค์กรแห่งการเรียนรู้ โดยการพัฒนาแบบมีส่วนร่วม มุ่งพัฒนาผู้เรียนให้มีคุณภาพตามมาตรฐานการศึกษาขั้นพื้นฐาน และมีทักษะการดำรงชีวิตตามแนวปรัชญาเศรษฐกิจพอเพียง เป็นที่ยอมรับของสังคม
ดมีตรี อีวานอฟสกี
ดมีตรี อีโอซีโฟวิช อีวานอฟสกี (; 28 ตุลาคม ค.ศ. 1864 – 20 มิถุนายน ค.ศ. 1920) เป็นนักพฤกษศาสตร์ชาวรัสเซีย เป็นผู้ค้นพบไวรัสเป็นคนแรกในปี ค.ศ. 1892 และเป็นหนึ่งในผู้ก่อตั้งวิชาวิทยาไวรัส (virology)
อีวานอฟสกีเรียนที่มหาวิทยาลัยเซนต์ปีเตอร์สเบิร์ก ก่อนจะถูกส่งไปที่ยูเครนและเบสซาราเบียเพื่อสืบหาโรคที่เกิดกับต้นยาสูบ ปี ค.ศ. 1890 เขาย้ายไปที่ไครเมีย และพบว่าโรคที่เกิดกับต้นยาสูงนั้นมีที่มาจาก "บางสิ่งที่เล็กมาก ซึ่งไม่ใช่แบคทีเรีย" เขาตีพิมพ์การค้นพบนี้ลงในบทความ ปี ค.ศ. 1892 และตีพิมพ์วิทยานิพนธ์ ในปี ค.ศ. 1902 หลังจากนั้น อีวานอฟสกีก็ย้ายไปทำงานที่วอร์ซอและรอสตอฟ-นา-โดนู
ปี ค.ศ. 1898 มาร์ตีนึส ไบเยอริงก์ (Martinus Beijerinck) นักจุลชีววิทยาชาวดัตช์ ได้ทำการทดลองคล้ายกับอีวานอฟสกี และค้นพบสิ่งที่เขาเรียกว่า "ไวรัส" ไบเยอริงก์ให้การยอมรับอีวานอฟสกีว่าเป็นผู้ค้นพบไวรัสคนแรก
เจ้าพระยาราชศุภมิตร (อ๊อด ศุภมิตร)
พระตำรวจเอก เจ้าพระยาราชศุภมิตร (อ๊อด ศุภมิตร) เป็นขุนนางชาวสยาม ได้ดำรงตำแหน่งสำคัญ เช่น องคมนตรี ราชองครักษ์พิเศษ สมุหพระตำรวจ ต้นสกุลศุภมิตร
เจ้าพระยาราชศุภมิตร มีนามเดิมว่าอ๊อด เป็นบุตรพระมหาสงคราม (ศุข) กับท่านเป้า ธิดาพระยาศรีอรรคราชนารถภักดี (เมือง บุรานนท์) เกิดเมื่อวันอังคารที่ 8 มกราคม พ.ศ. 2398 ปีเถาะ
ปี พ.ศ. 2411 ได้เข้ารับราชการในรัชสมัยพระบาทสมเด็จพระจุลจอมเกล้าเจ้าอยู่หัว ตำแหน่งมหาดเล็กวิเศษ เวรฤทธิ์ ต่อมาในปี พ.ศ. 2427 ได้รับบรรดาศักดิ์เป็น"หลวงศิลปสารสราวุธ" ถึงปี พ.ศ. 2428 เลื่อนเป็น"จมื่นวิชิตไชยศักดาวุธ" และในวันที่ 21 พฤศจิกายน พ.ศ. 2435 ได้เลื่อนเป็น"พระราชวัลภานุสิษฐ์" มีตำแหน่งราชการในกรมยุทธนาธิการ ถือศักดินา 1,000
วันที่ 30 มกราคม พ.ศ. 2437 ได้รับแต่งตั้งเป็นองคมนตรีพร้อมทั้งเลื่อนยศและบรรดาศักดิ์เป็น"นายพันโท พระยาราชวัลภานุสิษฐ์" มีตำแหน่งราชการในกรมยุทธนาธิการ ถือศักดินา 1,500 ปฏิบัติหน้าที่ราชองครักษ์ประจำรักษาพระองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร อยู่ตลอดเวลาที่ทรงศึกษาอยู่ที่ประเทศอังกฤษ ต่อเนื่องมาจนทรงสำเร็จการศึกษาแล้วเสด็จกลับมาประทับ ณ พระนคร ท่านได้รับพระราชทานเลื่อนยศเป็นลำดับจนถึง"นายพลตรี" และพ้นจากหน้าที่ราชองครักษ์ประจำการเพราะครบกำหนดในปี พ.ศ. 2446
ในรัชสมัยพระบาทสมเด็จพระมงกุฎเกล้าเจ้าอยู่หัว ทรงโปรดเกล้าฯ ตั้งเป็นราชองครักษ์ประจำการตั้งแต่เดือนธันวาคม พ.ศ. 2453 ต่อมาได้รับแต่งตั้งเป็นสมุหพระตำรวจตั้งแต่วันที่ 1 เมษายน พ.ศ. 2456 แทนพระยาอนุชิตชาญไชย (สาย สิงหเสนี) ที่ลาออกด้วยปัญหาสุขภาพ วันที่ 2 ธันวาคม พ.ศ. 2461 ได้เลื่อนยศเป็น"พระตำรวจเอก" และในวันพฤหัสบดีที่ 11 พฤศจิกายน พ.ศ. 2463 ทรงสถาปนาเป็นเจ้าพระยา มีสมญาจารึกในหิรัญบัฏว่า "เจ้าพระยาราชศุภมิตร์ วัลลภานุศิษฏ์สุรเสนี เทพวัชรีศรีมหาสวามิภักดิ์พิเศษ วิเทศจิรวาสีอัคระวราภิบาล สุจริตไพศาลสุนทรพจน์ อดุลยยศราชองครักษ์ อัคระรัตนไตรยสรณธาดา เมตตาชวาธยาศัย อภัยพิริยบรากรมพาหุ" ถือศักดินา 10,000
ถึงต้นรัชสมัยพระบาทสมเด็จพระปกเกล้าเจ้าอยู่หัว เจ้าพระยาราชศุภมัตรได้ขอลาออกจากราชการ แต่ทรงตั้งท่านเป็นผู้กำกับการกรมพระตำรวจหลวงและพระราชทานเบี้ยบำนาญเป็นกรณีพิเศษ
เจ้าพระยาราชศุภมิตร ป่วยด้วยโรคชรา ถึงแก่อสัญกรรมเมื่อวันที่ 20 เมษายน พ.ศ. 2472 ปีมะเส็ง สิริอายุ 74 ปี ได้รับพระราชทานโกศแปดเหลี่ยม ชั้นรอง 2 ชั้น ฉัตรเบญจา 4 คัน ประกอบศพเป็นเกียรติยศ ได้รับพระราชทานเพลิงศพในเดือนพฤษภาคม พ.ศ. 2473 ณ เมรุวัดเบญจมบพิตรดุสิตวนารามราชวรวิหาร
เจ้าพระยาราชศุภมิตร สมรสกับท่านผู้หญิงแปลก ในปี พ.ศ. 2438 มีบุตรได้แก่ นางวิมลา บุรานนท์ ซึ่งสมรสกับนายประจวบ บุรานนท์ มีบุตรสามคน คือ 
เจ้าพระยาราชศุภมิตร มีภรรยาอีกหนึ่งคนคือหม่อมกอง และมีบุตรชายคือมหาเสวกเอก พระยาสมบัติบริหาร (เอื้อ ศุภมิตร) ซึ่งส่งไปศึกษาเรื่องป่าไม้ที่ประเทศอินเดีย และรับราชการในกรมป่าไม้ ต่อมาได้เป็นพระยาพระคลังข้างที่ สมรสกับคุณหญิงฟองแก้ว บุตรีหลวงโยธการพิจิตร (หม่องปันโหย่ว) เจ้าของสัมปทานป่าไม้ของเชียงใหม่และกาดต้นลำไย เรือนโบราณในโรงแรมเพชรงาม จ.เชียงใหม่ ร้านอาหารเฮือนโบราณ มีบุตรคือ
ร.ต อานนท์ ศุภมิตร มีบุตรจากการสมรสครั้งก่อนๆ คือ
1 นางอรอนงค์ -เรือเอกวินัย มงกุฎทอง
2 นางอังศณา -มร. คาส อดัม 
3 นายอดิศร ศุภมิตร
4 นายศศิพงษ์ -นางประภา ศุภมิตร
5. นางอุมาภรณ์ เลสลี
6. นายศิริชัย-นางพนิดา ศุภมิตร
อัชราฟ ฆานี
อัชราฟ ฆานี (, , , เกิดปี 19 พฤษภาคม ค.ศ. 1949) เป็นประธานาธิบดีของอัฟกานิสถาน เขาเข้ามาเป็นประธานาธิบดีของอัฟกานิสถานเมื่อวันที่ 29 กันยายน ค.ศ. 2014 โดยได้รับการเลือกตั้งเป็นประธานาธิบดีเมื่อ 21 กันยายน ค.ศ. 2014
ฤดูพายุไต้ฝุ่นแปซิฟิก พ.ศ. 2543
ฤดูพายุไต้ฝุ่นแปซิฟิก พ.ศ. 2543 เป็นฤดูกาลในอดีตที่เคยมีการก่อตัวของพายุหมุนเขตร้อนในมหาสมุทรแปซิฟิกตะวันตก ฤดูกาลดังกล่าวจะลากยาวตลอด พ.ศ. 2543 โดยพายุหมุนส่วนใหญ่จะก่อตัวขึ้นระหว่างเดือนพฤษภาคมถึงเดือนพฤศจิกายน ขอบเขตของบทความนี้จำกัดเฉพาะมหาสมุทรแปซิฟิกที่อยู่เหนือเส้นศูนย์สูตร ระหว่างเมอริเดียนที่ 100 และ 180 ตะวันออก ในบริเวณมหาสมุทรแปซิฟิกตะวันตกเฉียงเหนือ มีสองหน่วยงานที่กำหนดชื่อพายุหมุนซึ่งอาจเป็นผลให้พายุลูกหนึ่งมีสองชื่อ สำนักอุตุนิยมวิทยาญี่ปุ่นจะตั้งชื่อพายุถ้าพายุลูกนั้นมีความเร็วลมที่รอบศูนย์กลางพายุที่สูงสุด 10 นาที อย่างน้อย 65 กิโลเมตรต่อชั่วโมง ไม่ว่าจะเกิดขึ้นที่ใดในแอ่ง ขณะที่สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์กำหนดชื่อพายุหมุนซึ่งเคลื่อนเข้าสู่หรือก่อตัวขึ้นเป็นดีเปรสชันเขตร้อนในพื้นที่รับผิดชอบของสำนักงานฯ ซึ่งตั้งอยู่ระหว่างลองติจูด 135 และ 115 องศาตะวันออก และระหว่างละติจูด 5 ถึง 25 องศาเหนือ แม้พายุนั้นจะมีชื่อที่สำนักงานอุตุนิยมวิทยาญี่ปุ่นตั้งแล้วก็ตาม ดีเปรสชันเขตร้อนซึ่งถูกเฝ้าจับตาโดยศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า โดยเฉลี่ยแล้ว มีพายุก่อตัวขึ้นในแอ่งนี้เฉลี่ย 27 ลูกต่อปี
ภายในทิศตะวันตกเฉียงเหนือของมหาสมุทรแปซิฟิกมีสองหน่วยงานที่ทำงานแยกกันในการกำหนดชื่อพายุ โดยจะมี 2 ชื่อ สำหรับสำนักงานอุตุนิยมวิทยาญี่ปุ่น จะมีกำหนดชื่อของพายุหมุนเขตร้อน โดยพายุต้องมีความเร็วลมเฉลี่ย 10 นาทีประมาณ 65 กม./ชม. (40 ไมล์/ชม.) ทางทิศเหนือของเส้นศูนย์สูตรระหว่าง 180° และ 100°ตะวันออก ขณะที่สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะกำหนดชื่อให้กับพายุเขตร้อนในพื้นที่รับผิดชอบของตนเองระหว่าง 135°ตะวันออกและ 115°ตะวันออก และระหว่าง 5°ตะวันออก ถึง 25°ตะวันออก
พายุหมุนเขตร้อนที่มีชื่อจากรายการต่อไปนี้ โดยสำนักงานอุตุนิยมวิทยาญี่ปุ่น จะเป็นผู้ตรวจสอบและประกาศใช้รายชื่อต่อไปนี้ เป็นชื่อที่สนับสนุนโดย คณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยมี 14 ประเทศสมาชิกเสนอชื่อเรียงตามลำดับในภาษาอังกฤษ
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน โดยรายชื่อของพายุที่จะใช้ในแต่ละปีจะถูกตั้งและประกาศก่อนที่ฤดูการจะเริ่มขึ้น
พายุเพิ่มเติม
บูชาร์ นิชานี
บูชาร์ นิชานี (; 29 กันยายน ค.ศ. 1966 — ) เป็นนักการเมืองชาวแอลเบเนีย เขาเป็นประธานาธิบดีของแอลเบเนียในเดือนกรกฎาคม 2012
บูชาร์ นิชานีเกิดในเมืองดูร์เรส ประเทศแอลเบเนีย ในปี 1988 เขาจบการศึกษาจากโรงเรียนทหารที่ Military Academy "Skënderbej" เขาเรียนปริญาโทที่ San Antonio, Texas และ California ในปี 2004 เขาจบคณะกฎหมายของมหาวิทยาลัยติรานา จบปริญญาโทวิชายุโรปศึกษา
เขาแต่งงานกับโอเดตา นิชานี และมีลูกกับเธอ 2 คน บูชาร์ นิชานีทนทุกข์ทรมาณ เนื่องจากมือและขาข้างซ้ายของเขาเคลื่อนไหวลำบาก
อับดุลอะซีซ บูเตฟลีกา
อับดุลอะซีซ บูเตฟลีกา ( (); 2 มีนาคม พ.ศ. 2480 —) เป็นนักการเมืองแอลจีเรีย นับตั้งแต่ปี พ.ศ. 2542 อดีตประธานสมัชชาองค์การสหประชาชาติ (พ.ศ. 2517) เขาเป็นประธานาธิบดีคนที่ 9 ของแอลจีเรีย เขาเป็นประธานาธิบดีคนสุดท้ายในสงครามกลางเมืองในปี พ.ศ. 2545 เขาได้ยกเลิกกฎอัยการศึกในเดือนเดือนกุมภาพันธ์ พ.ศ. 2554 จากเหตุการณ์อาหรับสปริง
ประณัพ มุขัรชี
ประณัพ มุขัรชี (เกิดเมื่อ 11 ธันวาคม 1935) คือนักการเมืองชาวอินเดีย ประธานาธิบดีคนที่ 13 ของอินเดีย ก่อนเขาจะเข้ามาเป็นประธานาธิบดี เขาเคยเป็นรัฐมนตรีว่าการกระทรวงการต่างประเทศ กระทรวงกลาโหม กระทรวงพาณิชย์ และกระทรวงการคลัง เขาเกิดในหมู่บ้าน Mirati ใน Birbhum District ของเบงกอลตะวันตก
มิสแกรนด์อินเตอร์เนชันแนล 2016
มิสแกรนด์อินเตอร์เนชันแนล 2016 () เป็นการประกวดมิสแกรนด์อินเตอร์เนชันแนล ครั้งที่ 4 ซึ่งการประกวดรอบสุดท้ายกำหนดจัดขึ้นในวันที่ 25 ตุลาคม พ.ศ. 2559 ณ เวสต์เกต อินเตอร์เนชันแนล เธียเตอร์ ภายในพื้นที่เวสต์เกต ลาสเวกัส รีสอร์ท แอนด์ คาสิโน เมืองลาสเวกัส รัฐเนวาดา สหรัฐ นับว่าเป็นครั้งแรกที่มีการประกวดมิสแกรนด์อินเตอร์เนชันแนลนอกประเทศไทย
หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2016 จะได้รับมงกุฎและสายสะพายจากแคลร์ พาร์กเกอร์ ซึ่งดำรงตำแหน่งมิสแกรนด์อินเตอร์เนชันแนล 2015 ทั้งนี้ ผู้ที่ได้รับตำแหน่งมิสแกรนด์อินเตอร์เนชันแนล 2016 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด
ในการมิสแกรนด์อินเตอร์เนชั่นแนล 2016 นั้น ผู้เข้าประกวดจากแต่ละประเทศมีหมายกำหนดการเดินทางมาถึงท่าอากาศยานนานาชาติแมคคาร์แรน (McCarran International Airport), เมืองลาสเวกัส รัฐเนวาดา สหรัฐ ระหว่างวันที่ 8 – 9 ตุลาคม พ.ศ. 2559 โดยกองประกวดได้จัดให้มีบริการรถรับส่งจากสนามบินดังข้างต้นไปยังโรงแรมที่พัก คือ เวสต์เกต ลาสเวกัส รีสอร์ท แอนด์ คาสิโน, เมืองลาสเวกัส โดยกระบวนการลงทะเบียนผู้เข้าประกวด รวมไปถึงกิจกรรมการมอบสายสะพายให้กับตัวแทนแต่ละประเทศนั้นก็ถูกจัดขึ้นภายในโรงแรมนี้เช่นกัน จากนั้น ในวันที่ 10 ตุลาคม พ.ศ. 2559 ได้มีการจัดแถลงข่าวการประกวดขึ้นที่ศาลากลางเมืองลาสเวกัส ในการแถลงข่าวนี้ ผู้เข้าประกวดแต่ละคนจะได้มีโอกาสแนะนำตัวและกล่าวแถลงการณ์สั้นเกี่ยวกับการประกวดหรือประเด็นอื่นๆต่อหน้าผู้เข้าร่วมการแถลงข่าวทั้งหมด
หลังจากนั้น ในวันที่ 11 – 13 ตุลาคม พ.ศ. 2559 ผู้เข้าประกวดทุกคนได้เดินทางเข้าเยี่ยมชมสถานที่ท่องเที่ยวและสถานที่สำคัญอื่นๆภายในเมืองและพื้นที่ใกล้เคียง เช่น แกรนด์แคนยอน, พื้นที่สงวนเรดร็อกแคนยอน (Red Rock Canyon National Conservation Area) และเขื่อนฮูเวอร์ จากนั้นในวันที่ 14 ตุลาคม พ.ศ. 2559 ได้มีการจัดการประกวดรอบชุดว่ายน้ำยอดเยี่ยมขึ้นที่สระว่ายน้ำของโรงงแรมที่พัก ซึ่งผู้ชนะการประกวดชุดว่ายน้ำยอดเยี่ยมในครั้งนี้จะถูกประกาศชื่อในการประกวดรอบตัดสิน และในวันถัดมา ผู้เข้าประกวดทุกคนได้เข้าร่วมงานแฟชั่นพรมแดงการกุศลของ William Carr's Photography เพื่อระดมทุนช่วยเหลือทหารผ่านศึกในสหรัฐอเมริกา.
ในวันที่ 16 ตุลาคม พ.ศ. 2559 ได้มีการจัดการประกวดชุดประจำชาติยอดเยี่ยมขึ้นที่ฟรีมองต์ สตรีท เอ็กซ์พีเรียนซ์ (Fremont Street Experience) ในย่านกลางเมืองลาสเวกัส โดยผู้เข้าประกวดที่ได้รับคะแนนโหวตสูงสุดจากผู้ใช้เฟซบุคทั่วโลกจะได้รับรางวัลชุดประจำชาติยอดเยี่ยม โดยผู้ชนะจะถูกประกาศชื่อในการประกวดรอบสุดท้ายในวันที่ 25 ตุลาคม พ.ศ. 2559.
การประกวดชุดประจำชาติยอดเยี่ยมถูกจัดขึ้นในวันที่ 16 ตุลาคม พ.ศ. 2559 โดยปีนี้คัดเลือกผู้ชนะด้วยการโหวต โดยผู้ที่ได้รับคะแนนสูงสุดจะรับตำแหน่งชุดประจำชาติยอดเยี่ยมไปครอง.
ผู้เข้าประกวด 74 คนได้รับการยืนยันแล้ว:
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
อเล็กซ์ ร็อกโก
อเล็กซานเดอร์ เฟเดริโก เพทริโคนี (; 29 กุมภาพันธ์ ค.ศ. 1936 – 18 กรกฎาคม ค.ศ. 2015) เป็นนักแสดงชาวอเมริกัน เขาเป็นที่รู้จักในบทบาทโม กรีนจากเดอะ ก็อดฟาเธอร์ นอกจากนักแสดงภาพยนตร์แล้ว เขายังเป็นแสดงละครชุดทางโทรทัศน์
อาร์มมี วันเดอร์ บอย
อาร์มมี วันเดอร์ บอย เกิดเมื่อ 5 มกราคม พ.ศ. 2477 สถิติการชก 27 ครั้ง ชนะ 12 (น็อค 7) เสมอ 5 แพ้ 10 
บอยขึ้นชกมวยสากลครั้งแรกเมื่อ 24 ตุลาคม พ.ศ. 2498 แพ้คะแนน รอส ปาดีญา ที่ ฟิลิปปินส์ จากนั้นก็ขึ้นชกชนะเป็นส่วนใหญ่ เคยชกชนะคะแนน เนสเตอร์ เรเยส แพ้น็อค โรเบร์โต กรุซ ยก 7 จน พ.ศ. 2504 จึงได้ชิงแชมป์ OPBF รุนเฟเธอร์เวทเมื่อ 1 กุมภาพันธ์ ชนะน็อค ฮิซาโอะ โกบายาชิ ยก 6 ที่ ฟิลิปปินส์ หลังจากได้แชมป์ บอยขึ้นชกแพ้ที่ ฟิลิปปินส์สองครั้งรวด ก่อนจะชกป้องกันแชมป์ครั้งแรกกับวีระนิด เจริญเมือง นักชกไทยเมื่อ 12 ธันวาคม พ.ศ. 2504 ที่ ฟิลิปปินส์ ซึ่งบอยเป็นฝ่ายแพ้คะแนน เสียแชมป์ไป บอยขึ้นชิงแชมป์คืนจากวีระนิดเมื่อ 31 มีนาคม พ.ศ. 2505 ที่ มะนิลา ปรากฏว่าเป็นฝ่ายแพ้น็อคไปในยกที่ 3 จากนั้น บอยก็แขวนนวมไป
สหภาพประชาชนหมู่บ้าน
สหภาพประชาชนหมู่บ้าน (Village People's Union; ภาษาอินโดนีเซีย: Persatuan Rakjat Desa, PRD) เป็นพรรคการเมืองในอินโดนีเซีย มีฐานเสียงในหมู่ชาวซุนดาในชวาตะวันตก ในการเลือกตั้ง พ.ศ. 2498 พรรคได้รับเลือกตั้ง 1 ที่นั่ง หลังจากนั้นได้รวมเข้ากับกลุ่มสนับสนุนแถลงการณ์ ซึ่งเป็นกลุ่มที่มีความหลากหลายในสภา
รายชื่อสี
รายชื่อต่อไปนี้คือชื่อของรายการสี
รีส อีวันส์
รีส โอไวน์ อีวันส์ () เกิดเมื่อวันที่ 22 กรกฎาคม ค.ศ. 1967 เป็นนักแสดงและนักดนตรีชาวอังกฤษ เขาเป็นที่รู้จักกันดีในบทบาท สไปก์ ในภาพยนตร์เรื่อง "รักบานฉ่ำที่น็อตติ้งฮิลล์" ซึ่งทำให้เขาได้เข้าชิงรางวัลแบฟตา สาขานักแสดงสมทบชายยอดเยี่ยม รวมทั้งรับบทเป็นเซโนฟิเลียส เลิฟกู๊ด ในภาพยนตร์เรื่อง "แฮร์รี่ พอตเตอร์กับเครื่องรางยมทูต ภาค 1" และรับบทไมครอฟต์ โฮมส์ ในละครชุด "เอเลเมนทารี" นอกจากนี้เขายังเป็นที่รู้จักในฐานะสมาชิกวงดนตรีร็อก "ซูเปอร์เฟอร์รีแอนิมัลส์" และ "เดอะเพท" จากเวลส์ด้วย
เชจูแอร์
เชจูแอร์ () เป็นสายการบินราคาประหยัด มีฐานบินอยู่ที่เชจู จังหวัดเชจู ประเทศเกาหลีใต้ ให้บริการเที่ยวบินประจำในเส้นทางระหว่างแผ่นดินใหญ่กับเกาะเชจู อีกทั้งยังมีเที่ยวบินเช่าเหมาลำอีกจำนวนหนึ่ง
ถึงพฤษภาคม 2015 เชจูแอร์ประกอบไปด้วย โบอิง 737-800 จำนวน 20 ลำ
ปอบ้าน
ปอบ้าน ปอขาว หรือปอทอง อยู่ในวงศ์ Sterculiaceae หรือ Malvaceae ภาษากะเหรี่ยงเรียก เชคเวาะ ไม้ยืนต้น ผลัดใบ ลำต้นสีเทาอ่อน มีสีดำปนด้วยเล็กน้อย เปลือกลำต้นมีรอยที่เกิดจากการหลุดร่วงของก้านใบ ใบประกอบแบบนิ้วมือมีหูใบ ดอกช่อ ก้านช่อดอกสีแดงหรือสีม่วงเข้ม ดอกย่อยเป็นดอกสมบูรณ์เพศ กลีบสีเหลืองถึงสีส้ม มีขนอ่อนสีขาวติดอยู่ทั่ว ปลายกลีบบิดงองุ้ม ผลมีขนยาวหนาแน่น พบตามป่าผลัดใบ
ชาวกะเหรี่ยงใช้เปลือกต้นลอกผิวด้านเปลือกต้นเอาไปฟั่นเป็นเกลียว ใช้ทำเชือก
โรงเรียนตากใบ
โรงเรียนตากใบ () เป็นโรงเรียนในสังกัดกระทรวงศึกษาธิการ ตั้งอยู่เลขที่ 140 หมู่ที่ 4 ตำบลเจ๊ะเห อำเภอตากใบ จังหวัดนราธิวาส 96110 (ซึ่งปัจจุบันตำบลแจ๊ะเห ยกฐานะเป็นเทศบาลเมืองตากใบแล้ว)
โรงเรียนตากใบ มีเนื้อที่ 41 ไร่ 2 งาน 56.80 ตารางวาเปิดสอนระดับชั้นมัธยมศึกษาตอนต้นและชั้นมัธยมศึกษาตอนปลาย
แบบสหศึกษาจากสมุดหมายเหตุรายวันของโรงเรียนได้บันทึกว่าโรงเรียนตากใบเดิมชื่อ"โรงเรียนประจำอำเภอตากใบ" ก่อตั้งเมื่อ พ.ศ. 2494 โดยใช้สถานที่ของโรงเรียน ประชาบาลตำบลเจ๊ะเห 2 
(ปัจจุบันคือโรงเรียนวัดชลธาราสิงเห) กระทรวงศึกษาธิการได้แต่งตั้ง นายพล ชินพงศ์ศึกษาธิการอำเภอตากใบ รักษาการในตำแหน่งครูใหญ่ เปิดสอนครั้งแรกเมื่อวันที่ 2 มิถุนายน 2494 มีนักเรียน 1 ห้อง
จำนวนนักเรียน 19 คนต่อมาในปีพ.ศ. 2502 โรงเรียนได้รับงบประมาณ จำนวน 620,000 บาท ส าหรับเป็นค่าที่ดิน ค่าก่อสร้างอาคารเรียนและบ้านพักครูจึงได้ซื้อที่ดินและก่อสร้างอาคาร ณ สถานที่ปัจจุบัน
และย้ายมาเรียน เมื่อวันที่ 28 มกราคม 2503
ปัจจุบันโรงเรียนตากใบได้ให้นักเรียนทุกคนปักชื่อเป็นภาษาอังกฤษทุกคนเพื่อเตรียมพร้อมเข้าสู่ประชาคมเศรษฐกิจอาเซียน ในปี 2558 นี้ โดยใช้อักษรย่อ T.B. เป็นชื่อย่อโรงเรียนภาษาอังกฤษ